text: Гърция осъдена заради водните си ресурси | grreporter.info – Новините от Гърция – Информационно-развлекателен портал, Актуални Новини, Бизнес, Спорт, Мултимедия и Видео
  Гърция осъдена заради водните си ресурси
  02 Февруари 2008 / 08:02:16 GRReporter
  Гърция беше осъдена от Европейския съд, заради неприлагането на директивата на Общността за опазване и управление на водните си ресурси. Съгласно политиката на Еврокомисията всяка страна-членка е длъжна за всяко речно корито или част от международно речно корито, което се намира на нейна територия, да извършва:
  · Анализ на характеристиките.
  · Надзор за последиците от човешките дейности върху състоянието на наземните и подпочвените води.
  · Икономически анализ за използването на водите, който ще бъде изготвен най-късно четири години след влизането в сила на директивата.
  Комисията задължава страните-членки да подадат обзорните доклади за анлизите и надзорните програми, с които са се ангажирали в срок от три месеца след тяхното завършване.
  Документът влезна в сила на 22 декември 2000 г. Следоваелно, отделните държави са задължени да завършат предвидените анализи и изследвания най-късно до 22 декември 2004 г. и да подадат в Европейската комисия обзорните доклади върху анализите - до 22 март 2005 г. И понеже гръцките власти не са изпратили в срок обзорните доклади, ЕК е задвижила съдебната процедура срещу Гърция за нарушаване на Правните норми на Общността.
  Напоследък срещу Гърция са повдигнати и други обвинения в Европейския съд. Такъв е случаят с нарушаването на директиви 75/442 (отнасяща се за управлението на твърдите отпадъци), 79/409 (за опазването на дивите птици), 1774/2002 (за спазването на хигиенни норми за животинските субпродукти, които не са предвидени за консумация от човека).